CELEX: 52020PC0136
Language: da
Date: 2020-04-06
Title: Forslag til RÅDETS AFGØRELSE om den holdning, der skal indtages på den Europæiske Unions vegne i Lissabonunionens forsamling

EUROPA-KOMMISSIONEN
            Bruxelles, den 6.4.2020
            COM(2020) 136 final
            2020/0052(NLE)
            Forslag til
            RÅDETS AFGØRELSE
            om den holdning, der skal indtages på den Europæiske Unions vegne i Lissabonunionens forsamling
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne på den årlige forsamling i Lissabonunionen under Verdensorganisationen for Intellektuel Ejendomsret, navnlig i forbindelse med den planlagte vedtagelse af en beslutning om særlige bidrag fra de kontraherende parter i henhold til artikel 24, stk. 2, nr. v), i Genèveaftalen om Lissabonaftalen vedrørende oprindelsesbetegnelser og geografiske betegnelser.
            
            
               2.Baggrund for forslaget
            
            
               2.1.Genèveaftalen om Lissabonaftalen vedrørende oprindelsesbetegnelser og geografiske betegnelser
            
            
               Genèveaftalen om Lissabonaftalen vedrørende oprindelsesbetegnelser og geografiske betegnelser fra 2015 ("aftalen") har til formål at give omfattende og effektiv international beskyttelse af betegnelserne for oprindelsesbaserede kvalitetsprodukter. Den ajourfører og forbedrer det eksisterende internationale registreringssystem, der beskytter betegnelser, som identificerer produkters geografiske oprindelse, nemlig Lissabonaftalen om beskyttelse af oprindelsesbetegnelser og deres internationale registrering fra 1958. Aftalen trådte i kraft den 26. februar 2020.
            
            
               Den Europæiske Union er part i aftalen
                  1
               .
            
            
               2.2.Lissabonunionens forsamling
            
            
               Lissabonunionen er en særlig union, der administreres af WIPO. Den består af de kontraherende parter i Genèveaftalen om Lissabonaftalen vedrørende oprindelsesbetegnelser og geografiske betegnelser ("Genèveaftalen") og de stater, der er part i Lissabonaftalen om beskyttelse af oprindelsesbetegnelser og deres internationale registrering fra 1958 eller aftalen fra 1967 (Lissabonaftalen som revideret i Stockholm den 14. juli 1967). Lissabonunionens forsamling mødes årligt i forbindelse med WIPO's generalforsamling. Dens opgaver er fastsat i Genèveaftalens artikel 22, stk. 2. Den har navnlig følgende opgaver: Den behandler alle spørgsmål vedrørende den særlige unions opretholdelse og udvikling og gennemførelsen af Genèveaftalen. Den ændrer de gennemførelsesforskrifter, der fastsætter de nærmere bestemmelser om gennemførelsen af Genèveaftalen. Den vedtager den særlige unions finansreglement og ændringsforslag til Genèveaftalens artikler om den særlige unions forsamling (artikel 22), WIPO's Internationale Bureau (artikel 23) og finansiering (artikel 24) samt om proceduren for ændring af disse artikler (artikel 27). Hvad mere specifikt angår finansiering, kan den beslutte, om og i hvilket omfang den særlige unions indtægtskilder ikke er tilstrækkelige til at dække udgifterne, hvilket indebærer, at de kontraherende parter er forpligtede til at betale særlige bidrag i henhold til Genèveaftalens artikel 24, stk. 2, nr. v). Dette forslag fra Kommissionen vedrører kun afgørelser i henhold til Genèveaftalens artikel 24, stk. 2, nr. v). Forsamlingen skal bestræbe sig på at træffe beslutninger ved konsensus. Hvis der ikke kan træffes beslutning ved konsensus, afgøres det pågældende spørgsmål ved afstemning. I så fald har hver kontraherende part, der er en stat, én stemme og kan kun stemme på egne vegne, og enhver kontraherende part, der er en mellemstatslig organisation, kan stemme i stedet for sine medlemsstater med et antal stemmer svarende til det antal af dens medlemsstater, der er part i aftalen. Artikel 4, stk. 2, i Rådets afgørelse (EU) 2019/1754 af 7. oktober 2019 om Den Europæiske Unions tiltrædelse af Genèveaftalen fastsætter, at Unionen stemmer i den særlige unions forsamling, og de medlemsstater, der har ratificeret eller tiltrådt Genèveaftalen, ikke udøver deres stemmeret. 
            
            
               2.3.Den retsakt, der skal vedtages af Lissabonunionens forsamling 
            
            
               Lissabonunionens forsamling kan på sine årlige møder inden for rammerne af WIPO's generalforsamling vedtage beslutninger om, i hvilket omfang den særlige unions indtægtskilder ikke er tilstrækkelige til at dække udgifterne, hvilket indebærer, at de kontraherende parter er forpligtede til at betale særlige bidrag i henhold til Genèveaftalens artikel 24, stk. 2, nr. v) ("den påtænkte retsakt").
            
            
               Formålet med den påtænkte retsakt er, at den skal udgøre et grundlag for Genèveaftalens kontraherende parters betaling af særlige bidrag for at kunne dække den særlige unions udgifter.
            
            
               Den påtænkte retsakt får bindende virkning for parterne i henhold til aftalens artikel 24, stk. 2, nr. v), hvori følgende fastsættes: "(2) [Budgettets finansieringskilder] Den særlige unions indtægter kommer fra følgende kilder:[...] v) særlige bidrag fra de kontraherende parter eller ethvert alternativt bidrag fra de kontraherende parter eller de beskyttede parter eller begge, hvis og i det omfang indtægterne fra de kilder, der er angivet i nr. i)-iv), ikke er tilstrækkelige til at dække udgifterne som vedtaget af forsamlingen." 
            
            
               3.Den holdning, der skal indtages på Unionens vegne
            
            
               Den foreslåede holdning er at tilslutte sig en potentiel konsensus om en beslutning truffet af Lissabonunionens forsamling om, i hvilket omfang indtægterne fra de kilder, der er angivet i Genèveaftalens artikel 24, stk. 2, nr. i)-iv), ikke er tilstrækkelige til at dække udgifterne. I så fald skal Lissabonunionens indtægter i det omfang komme fra særlige bidrag fra de kontraherende parter eller ethvert alternativt bidrag fra de kontraherende parter eller de beskyttede parter eller begge.
            
            
               Forslaget til Rådets afgørelse vil give EU mulighed for inden for rammerne af de midler, der er afsat til dette formål i Unionens årlige budget, at tilslutte sig konsensussen om en beslutning truffet af forsamlingen i henhold til Genèveaftalens artikel 24, stk. 2, nr. v).
            
            
               I EU-budgettet for 2020 er der afsat 1 mio. EUR under budgetpost 05 06 01 som EU's bidrag til Lissabonunionens funktion i WIPO (Verdensorganisationen for Intellektuel Ejendomsret) på grundlag af Genèveaftalen om Lissabonaftalen vedrørende oprindelsesbetegnelser og geografiske betegnelser. EU bør kunne tilslutte sig en konsensus om en beslutning truffet af Lissabonunionens forsamling i henhold til Genèveaftalens artikel 24, stk. 2, nr. v). En sådan beslutning er nødvendig, for at Unionen kan foretage betalingen i overensstemmelse med den basisretsakt, der giver retsgrundlaget for afholdelsen af udgiften på budgettet
                  2
               . Basisretsakten fastsætter følgende: "Hvis indtægterne fra den særlige union kommer fra en kilde i overensstemmelse med Genèveaftalens artikel 24, stk. 2, litra v), kan Unionen yde et særligt bidrag inden for rammerne af de midler, der er afsat til dette formål i Unionens årlige budget."
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  3
               .
            
            
               4.1.2.Princippernes anvendelse på det foreliggende tilfælde
            
            
               Lissabonunionens forsamling er et organ, der er nedsat ved en aftale, nemlig Genèveaftalen.
            
            
               Den retsakt, som Lissabonunionens forsamling skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. Genèveaftalens artikel 24, stk. 2, nr. v). 
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
               2020/0052 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på den Europæiske Unions vegne i Lissabonunionens forsamling
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Union tiltrådte Genèveaftalen om Lissabonaftalen vedrørende oprindelsesbetegnelser og geografiske betegnelser ("aftalen") ved Rådets afgørelse (EU) 2019/1754 af 7. oktober 2019
                  4
               . Aftalen trådte i kraft den 26. februar 2020. 
            
            
               (2)I henhold til aftalens artikel 22, stk. 2, litra a), nr. i), kan Lissabonunionens forsamling vedtage beslutninger vedrørende den særlige unions opretholdelse og udvikling og gennemførelsen af aftalen. 
            
            
               (3)Lissabonunionens forsamling kan på sit årlige møde under WIPO's generalforsamling den 21.-29. september 2020 vedtage en beslutning om, hvorvidt og i hvilket omfang den særlige unions indtægtskilder ikke er tilstrækkelige til at dække udgifterne, hvilket indebærer, at de kontraherende parter er forpligtede til at betale særlige bidrag i henhold til aftalens artikel 24, stk. 2, nr. v).
            
            
               (4)Den holdning, der skal indtages på Unionens vegne i Lissabonunionens forsamling på nævnte møde, bør fastlægges, da beslutningen får bindende virkning for Unionen.
            
            
               (5)Unionen bør kunne tilslutte sig en konsensus om en beslutning truffet af Lissabonunionens forsamling i henhold til aftalens artikel 24, stk. 2, nr. v), inden for rammerne af de budgetmidler, der er afsat. En sådan beslutning er nødvendig, for at Unionen kan foretage betalingen i overensstemmelse med artikel 14 i Europa-Parlamentets og Rådets forordning (EU) 2019/1753
                  5
               . 
            
            
               VEDTAGET DENNE AFGØRELSE:
            
            
               Artikel 1
            
            
               Følgende holdning skal indtages på Unionens vegne på mødet i Lissabonunionens forsamling under WIPO's generalforsamling den 21.-29. september 2020 for så vidt angår et særligt bidrag i henhold til artikel 24, stk. 2, nr. v), i Genèveaftalen om Lissabonaftalen vedrørende oprindelsesbetegnelser og geografiske betegnelser:
            
            
               Unionen kan tilslutte sig en konsensus om en beslutning om, i hvilket omfang den særlige unions indtægtskilder ikke er tilstrækkelige til at dække udgifterne, hvilket indebærer, at de kontraherende parter er forpligtede til at betale særlige bidrag i henhold til Genèveaftalens artikel 24, stk. 2, nr. v). Unionens maksimale særlige bidrag for 2020 må ikke overstige de bevillinger, der er opført i det almindelige budget.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               
            
               FINANSIERINGSOVERSIGT
            
         
         
            
                     
                        FINANSIERINGSOVERSIGT
                     
                  
                  
                     
                        Fin Stat/2020/LK/GH/pl/1406340
                     
                     
                     
                        agri.ddg3.a.2(2020)1398840
                     
                  
               
                     
                  
                  
                     
                        6.22.2020
                     
                  
               
                     
                  
                  
                     
                        DATO: 24.2.2020
                     
                  
               
                     
                        1.
                     
                  
                  
                     
                        BUDGETPOST:
                     
                     
                        Kapitel 05 06 INTERNATIONALE ASPEKTER VEDRØRENDE POLITIKOMRÅDET LANDBRUG OG UDVIKLING AF LANDDISTRIKTER
                     
                     
                        05 06 01 Internationale aftaler på landbrugsområdet 
                     
                  
                  
                     
                        BEVILLINGER:
                     
                     
                     
                        B2020: 6 300 000 EUR 
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                           Forslag til Rådets afgørelse om den holdning, der skal indtages på Den Europæiske Unions vegne på den årlige forsamling i Lissabonunionen under Verdensorganisationen for Intellektuel Ejendomsret
                     
                     
                  
               
                     
                        3.
                     
                  
                  
                     
                        RETSGRUNDLAG: Retsgrundlaget for dette forslag er artikel 207 sammenholdt med artikel 218, stk. 9, i traktaten om Den Europæiske Unions funktionsmåde.
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        At udgøre et grundlag for betaling af særlige bidrag for at kunne dække den særlige unions udgifter.
                     
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12-MÅNEDERS PERIODE
                        
                           (EUR)
                     
                  
                  
                     
                        INDEVÆRENDE REGNSKABSÅR 2020
                     
                     
                        (EUR)
                     
                  
                  
                     
                        FØLGENDE REGNSKABSÅR 2021 
                     
                     
                        (EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        –
                              OVER EU-BUDGETTET
                           (RESTITUTIONER/INTERVENTIONER)
                     
                     
                        –
                              OVER NATIONALE BUDGETTER
                     
                     
                        –
                              AF ANDRE
                     
                  
                  
                     
                        1 mio.
                     
                  
                  
                     
                        1 mio.
                     
                  
                  
                     
                        1 mio.
                     
                  
               
                     
                        5.1
                     
                  
                  
                     
                        INDTÆGTER
                     
                     
                        –
                              EU's EGNE INDTÆGTER 
                           (AFGIFTER/TOLD)
                     
                     
                        –
                              NATIONALE KILDER
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        BEREGNINGSMÅDE: 
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        JA
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
                     
                  
                  
                     
                        JA NEJ
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        JA
                     
                  
               
                     
                        Unionen kan yde et særligt bidrag i henhold til Genèveaftalens artikel 24, stk. 2, nr. v), inden for rammerne af de midler, der er afsat til dette formål i Unionens årlige budget. I 2020 er der bevilget et beløb på 1 mio. EUR til budgetpost 05 06 01 til dette formål.
                     
                  
               
         
         
            
                  
                     (1)
                  
                        Rådets afgørelse (EU) 2019/1754 af 7. oktober 2019 om Den Europæiske Unions tiltrædelse af Genèveaftalen om Lissabonaftalen vedrørende oprindelsesbetegnelser og geografiske betegnelser (EUT L 271 af 24.10.2019, s. 12).
               
               
                  
                     (2)
                  
                        Artikel 14 (Særligt finansielt bidrag) i Europa-Parlamentets og Rådets forordning (EU) 2019/1753 af 23. oktober 2019 om Unionens indsats efter tiltrædelsen af Genèveaftalen under Lissabonaftalen om oprindelsesbetegnelser og geografiske betegnelser.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (4)
                  
                        EUT L 271 af 24.10.2019, s. 12.
               
               
                  
                     (5)
                  
                        Europa-Parlamentets og Rådets forordning (EU) 2019/1753 af 23. oktober 2019 om Unionens indsats efter tiltrædelsen af Genèveaftalen under Lissabonaftalen om oprindelsesbetegnelser og geografiske betegnelser (EUT L 271 af 24.10.2019, s. 1).